اینگیلتره‌ده‌ محافطه‌کار پارتی میللت وکیلی آلیسیا کرنس، ایران‌دا اینگیلتره باغلانتیلی ۷ نفرین توتوقلانماسیندان سونرا باتیلیلاری بو اؤلکه‌نی ترک ائتمه‌یه چاغیردی.
ایران‌دا آرالاریندا ایکیلی وطنداشلیغا صاحیب اولانلارین دا اولدوغو اینگیلتره باغلانتیلی یئددی شبهه‌لی توتوقلاندی.
اینگیلیس میللت وکیلی آلیسیا کرنس، ایرانین رژیم قارشیدی اعتراضلارین شیدتلندیگی سۆره‌جده خاریجی گوجلری سوچلاماق اوچون اینسانلاری گؤزآلتینا آلدیغینی بیلدیردی.
کرنس، بوتون باتیلیلاریف مومکون قدر گوونلی شکیلده بو اؤلکه‌نی ترک ائتمه‌یه چاغیردی.
سؤزوگئدن ۷ نفرین "زاگروس" کد آدلی قروپون عضولری اولدوغو و کرمان ایالتینده توتوقلاندیغی آچیقلانمیشدی.
ایران‌دا بیر گنج قادینین پلیس نظارتینه آلیندیقدان سونرا حیاتینی ایتیرمه‌سی ایله اؤلکه یؤنه‌تیمینه قارشی اعتراضلار باشلامیشدی.
ایرانین سپاه اوردوسو حربی هاوا گوجلری باشچیسی امیر علی حاجی‌زاده ۲۹ نوامبردا ائتدیی چیخیشین‌دا، اؤلکه‌ده تخمیناً ۳ آیدیر داوام ائد‌ن اعتراضلاردا گوونیک قوه‌لری ده داخیل اولماقلا ۳۰۰دن چوخ اینسانین حیاتینی ایتیردیگینی بیلدیرمیشدی. ایرانین گوونلیک شوراسی ۳ دسامبردا اؤلنلرین توپلام ساییسینین ۲۰۰ نفری گئچدیگینی آچیقلامیشدی.
نروژ مرکزلی ایران اینسان حاقلاری تشکیلاتی ایسه ۱۷ یاییملادیغی راپوردا کوچه گؤستریلرینه گوونلیک گوجلرینین موداخیله‌سی نتیجه‌سین‌ده ۴۶۹ اعتیراضچینین اؤلدویونو بیلدیرمیشدی.
